Eelnõu

N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Koha-aadressi korrastamine (1. Jõe tn 3a)
1. Asjaolud ja menetluse käik

Koha-aadressi määramise üldnõuete kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid. Maaüksuse lähiaadressiga 1. Jõe tn 8a (pindala ca 942 m²; tunnus 51104:004:0010) puhul peab aadress olema paaritu numbriga. Seoses sellega viib Narva Linnavalitsus läbi menetluse, millega toimub koha-aadressi korrastamine. Nimetatud krundi omanik oli teavitatud sellest posti teel. Saadetud teavituse kohta ei tulnud ettepanekuid ega vastuväiteid.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Ruumiandmete seaduse § 48 lõike 6 järgi ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid;

2.3 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata maaüksusele katastritunnusega 51104:004:0010, pindalaga 942 m², aadress Narva linn, 1. Jõe tn 3a.
4. Rakendussätted

4.1 Korraldus jõustub teatavakstegemisest;

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

